Source: http://jegyes.hu/jog/hazasper/per/form.html
Timestamp: 2018-07-23 11:51:13
Document Index: 20046306

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Egy formális házassági per lefolyása
Egy elsõfokú eljárás öt lépésbõl áll:
Az eljárás megnyitása
Az ügy tárgyalása
A bíró ítélet
A keresetlevelet bármelyik házasfél benyújthatja. Az eljárásért általában a házasságkötés helye szerinti vagy az alperes fél lakóhelye szerinti püspökség illetékes.
Egy nem katolikus perelheti a házasság érvényességét, ha olyan érdeke van, mely a katolikus egyházat érinti (pl. saját maga a katolikus egyházba való felvételét kívánja, vagy ha katolikus partnere van, akivel egyházi elõírás szerint kíván házasságot kötni).
Minden félnek megvan a joga, hogy saját költségére ügyvédet vagy meghatalmazott képviselõt fogadjon. Az érintett féltõl az illetõnek a nevére kiállított írásos meghatalmazással kell rendelkeznie. Az ügyvédnek a kánoni jog szerint jóhírûnek, katolikusnak, kánonjogi doktornak vagy ténylegesen hozzáértõnek és az illetékes püspök által engedélyezettnek kell lennie. Egy ügyvédnek az engedélyezés iránti kérelmet a megjelöltek igazolásával az illetékes egyházi hivatalhoz kell küldenie.
Az engedélyezett ügyvédek névsora itt elérhetõ.
Az eljárás megnyitása során a bíróság nem tekinthet el attól, hogy a korábbi partnert beidézze: mint alperest, tájékoztatni kell a perrõl és meg kell hallgatni.
A kereset benyújtását követõen közlik a felekkel, mely személyek fognak a perben résztvenni. Minden esetben egy kötelékvédõ is kijelölésre kerül, aki hivatalból a házasság érvényessége érdekében lép fel. Egyes személyek bírósági eljárásban való közremûködése ellen vétót lehet emelni, de ennek megalapozottnak kell lennie (pl. rokoni vagy baráti kapcsolat vagy elfogultság gyanúja).
A bíróság elnöke dönt a keresetlevél elfogadásáról. Ezt követõen kerülnek a perkérdés és a vitás pontok megállapításra, melyrõl az ítéletnek késõbb szólnia kell. Ezután mindkét házasfelet megidézik és lehetõséget adnak álláspontjuk írásos kifejtésére. A perkérdés megállapításához azonban a feleknek személyesen nem kell megjelenniük.
A bizonyítási eljárás elsõsorban a felek és tanúk személyes meghallgatásával történik. Ezen túlmenõen azonban dokumentumok és egyéb bizonyítékok is elõterjeszthetõk.
A felperest személyesen hallgatják meg, és amennyiben lehetséges az alperest is, majd a tanúkat. A felek és a tanúk meghallgatása egyenként történik. A kihallgatásokról jegyzõkönyvet vesznek fel. Az érintettek vallomásukat eskü alatt teszik. Hamis eskü alatt csalással megszerzett házassági érvénytelenítés érvénytelen. Az emberek becsaphatók, de Isten, aki elõtt a házasság köttetett, nem.
A bíróság köteles a méltányosság alapján az alperes meghallgatására. Amennyiben azonban az alperes ezt elutasítja, a bíró köteles távolmaradottnak nyilvánítani. Ettõl kezdve az alperesnek nincs hatása a per lefolyására, saját tanúkat nem idéztethet meg és az iratokba nem tekinthet bele. Semmilyen perbeli cselekményrõl nem kell értesíteni, csupán az ítéletet kell közölni vele.
A konkrét ügy tárgyalása a felperes és alperes közremûködésével történik. Többnyire írásban folyik.
A bizonyításfelvételt követi a perközzététel: mindkét félnek joga van, amennyiben mindketten részt vettek az eljárásban, betekinteni az iratokba. Ezt követõen mindketten kifejthetik álláspontjukat az egyes vallomásokról és iratokról, és további bizonyítási indítványt tehetnek.
Az iratbetekintési határidõt és a további indítványok megtételére nyitva álló határidõ letelését követõen elrendelik a perbezárást. Ezzel a bizonyítási eljárás formálisan is befejezõdik. A felek ismételten kifejthetik álláspontjukat a keresettel kapcsolatosan.
Ekkor kapja meg a periratokat a kötelékvédõ, hogy észrevételeit kifejtse: hivatalból mindent fel kell hozzon, ami értelmesen a házasság érvénytelenítése ellen szól. Észrevételeit megküldi a feleknek, akiknek joguk van ezzel kapcsolatosan álláspontjukat kifejteni. A zárszó a kötelékvédõé.
Ezt követõen a három bíró egyedül tanulmányoza az iratokat. Mindegyik írásban rögzíti az üggyel kapcsolatos következtetéseit. Ezt követõen gyûlhetnek össze ítélethozatalra.
Az ítéletet három bíró hozza. Az ítéletben fel kell tüntetni, a bíróság és a felek nevét, a per jellegét, a tényállást és az indoklást. A felek az ítéletet postán kapják meg.
Az ítélet akkor válik jogerõssé, ha ugyanazok között a felek között, ugyanarról a kérésrõl, ugyanazon a jogcímen két egybehangzó ítélet keletkezett és határidõn belül nem jelentettek be fellebbezést. Ezt az I. fokon eljáró bíróság végrehajtási határozatban közli a felekkel. Ez a határozat igazolja a perbeli házasság érvénytelenségét. Egy új egyházi házasságkötés szándéka esetén ezt kell az illetékes plébánián bemutatni.
Egy I. fokú pozitív ítélet esetén, azaz amennyiben a keresettel megtámadott házasság érvénytelensége igazolt ("constat"), kerülnek az akták (elõírás szerint 20 napon belül) a fellebbviteli bíróságra.
A fellebbviteli bíróság határozati eljárást folytat le. Arról dönt, hogy az elõzõ fok pozitív ítélete minden további nélkül megerõsíthetõ-e.
Amennyiben nem erõsíti meg az elõzõ fok ítéletét, azonnal bejelenti a fellebbezési eljárás megindítását, azaz az eljárás úgy folytatódik, mint egy fellebbezés után.
Negatív ítélet esetén, azaz azaz amennyiben a keresettel megtámadott házasság érvénytelensége nem igazolt ("non constat"), fellebbezési eljárás következik magasabb-, másodfokon, mely öt lépésbõl áll.
A fellebbezési eljárásban további vizsgálat csak korlátozottan lehetséges. Az eljárás végén ítélet születik.
Fellebbezést egy ítélet ellen bármelyik fél benyújthat, aki hátrányosnak érzi maga számára az ítéletet, hogy a házasság érvénytelenségét megállapították vagy nem.
A fellebbezést ahhoz a bírósághoz kell benyújtani, amelyik az ítéletet hozta. A jog erre az ítélet kézhezvételétõl 15 napos határidõt szab.
A fellebbezést a fellebbezési bíróságra kell továbbítani. A jog erre a fellebbezés benyújtásától 1 hónapos határidõt szab.